പരാതിക്കാരിയോട് അശ്ലീലചുവയോടെ സംസാരിച്ചു മദ്യപിച്ച് റോഡില് ബഹളം വെച്ചു കൊട്ടാരക്കരയില് പോലീസുദ്യോഗസ്ഥര്ക്ക് സസ്പെന്ഷന് കൊട്ടാരക്കര: കൊല്ലം കൊട്ടാരക്കരയിലെ പോലീസ് സ്റ്റേഷനിലെ പോലീസ് ഉദ്യോഗസ്ഥര്ക്ക് സസ്പെന്ഷന്. കൊട്ടാരക്കര പോലീസ് സ്റ്റേഷനിലെ സീനിയര് സിവില് പോലീസ് ഓഫീസര്മാരായ ബിജു ജോണ്, രതീഷ് എന്നിവരെയാണ് കൊട്ടാരക്കര ഡിവൈഎസ്പി ആര് സുരേഷ് സസ്പെന്ഡ് ചെയ്തത്. പരാതിക്കാരിയെ ഫോണില് വിളിച്ച് അശ്ശീലച്ചുവയോടെ സംസാരിക്കുകയും മദ്യപിച്ച് റോഡില് ബഹളം വെക്കുകയും ചെയ്ത പോലീസുകാരെയാണ് സസ്പെന്ഡ് ചെയ്തത്. ബിജു ജോണ് പരാതിക്കാരിയായ സ്ത്രീയോട് അപമര്യാദയായി പെരുമാറി എന്ന് ആരോപണം ഉയര്ന്നിരുന്നു. ഇവരുടെ മൊബൈല് ഫോണില് വിളിച്ച് അശ്ശീലച്ചുവയോടെ പല തവണ ഇയാള് സംസാരിച്ചതായി തെളിവു സഹിതം ഉന്നത പോലീസുദ്യോഗസ്ഥര്ക്ക് പരാതി ലഭിച്ചിരുന്നു. രതീഷ് പൊതുനിരത്തില് മദ്യപിച്ച് ബഹളമുണ്ടാക്കി എന്നാണ് പരാതി. രണ്ടു പേര്ക്കെതിരെയും എഫ്ഐആര് രജിസ്റ്റര് ചെയ്ത് കേസെടുത്തിരുന്നു.